ཕ་ཡུལ་དུ་ལོག་ཐེངས་རེར།འདས་པོའི་གཤིན་ཆོས་དང་གཞོན་པའི་གཉེན་སྟོན་གྱི་ཆོ་གར་བྲེལ་བའི་ཡུལ་མི་ཚོ་ནི།བདག་གིས་ཐག་རིང་ནས་དྲན་པའི་འབྲོང་གི་བདག་པོ་བཞིན་དེ་འདྲའི་རྣམ་དག་ཅིག་ཡེ་ནས་མིན་པར།ཁོ་ཚོས་གཉུག་མའི་ཚེ་སྲོག་ལ་གསེར་དང་བྱུ་རུས་རིན་གོང་བཏབས་ནས།ཡང་ན་རྣམ་ཤེས་ཀྱི་ཁམས་ལ་དབང་ཤུགས་ཀྱིས་བཙན་གཡེམ་བྱས་པའི་རྒྱལ་ཁ་དགམཐའ་མཇུག་གི་འཚོ་གནས་དང་འཚོ་གནས་ཀྱི་བདེན་པར་གྲུབ་ནས།ཡང་མེས་ཚོའི་ཤ་ཁྲག་གི་ཕ་ས་དྲོན་མོ་རུ།རང་ཉིད་མགོ་རྟིང་སློག་སའི་དུར་ས་ཤིག་འཚོལ་གིན་འདུགདབུལ་ཕྱུག་གི་དབྱེ་བ་མེད་པར།ཚང་མ་རང་གི་མིང་བྱང་མེད་པའི་དུར་སྒམ་དུ་འཚང་ག་རྒྱག་བཞིན།ང་ལ་ཁྲེལ་དགོད་དང་སྙིང་རྗེ་ཡི་འཁང་རའང་བྱེད་གིན་འདུགགནས་ཡུལ་འདིའི་མི་རྣམས་ནི།སྔོན་ཆད་རང་དབང་གིས་འཕུར་མྱོང་བའི་རྒོད་པོ་དག་གི་རིགས་རྒྱུད་ཡེ་ནས་མིན་པར།གནས་ཡུལ་འདིའི་མི་རྣམས་ནི།མཛེས་སྡུག་གི་ལོ་རྒྱུས་དང་གཏན་དུ་གྱེས་པའི།ཁ་ཕྱོགས་བྲལ་བའི་དམིགས་མེད་ཀྱི་སྲོག་ཆགས་ཁྱུ་ཞིག་རེད།དེའི་ཁྲོད་དུ།བདག་གི་སྙིང་ཉེ་བའི་མི་གང་མང་ཞིག་ཀྱང་ཡོད་པར་སྲིད་མོད།ཁ་ཚོའི་བཤད་ན།ང་ནི་གནས་ཡུལ་འདའི་བས་མཐར་ལུས་པའི་ཅ་ལག་ཡ་མཚན་ཞིག་རེད་ཟེར་བ་དེའོ།།